  Виталий Пронин Федерал Собрание юнматӥз: коронавирусэн висем муртъёслы диспансеризация ортчон понна 30 миллион 843 сюрс коньдон висъяськоз. — Та программа Президентлэн куремезъя улонэ пыӵалоз, — вераз Кун думаысь депутат Андрей Исаев, — диспансеризациез дунтэк ортчыны быгатозы соос, кинлэн COVID-эн висемез сярысь справкаез вань, бурмемез дырысен 1 толэзь ортчемын. Коронавиурсэз секытэн вормемъёслы бадӟымгес саклык висъяськоз. Диспансеризация улсын эскерозы вирез, тыосты, лэсьтозы рентген, ортчытозы пӧртэм тестъёс. Кыӵе ке висёнъёс шараяськизы ке, соосты пыр-почгес эскерозы на. УД  